Държавен вестник, бр. 106, 2006 г., стр. 176

С Т Р .  176
Д Ъ Р Ж А В Е Н   В Е С Т Н И К
Б Р О Й  106
9. Сравнение на оценките на загубите с дейст-
вителните загуби за всеки клас експозиции на дреб-
но и за всяка от категориите по т. 5, буква “г”, за
достатъчно дълъг период, позволяващ съдържа-
телно сравнение на процеса по присъждане на
вътрешен рейтинг. Когато е целесъобразно, бан-
ката извършва допълнителен анализ на параметъ-
ра PD и когато използва собствени оценки на па-
раметъра LGD и/или конверсионните коефициен-
ти—сравнение на оценките с действителните реа-
лизирани стойности.
Списък № 14 “Техники за редуциране на креди-
тен риск”
1. Степен, правила и процеси за използване на
балансово и задбалансово нетиране;
2. Правила и процеси за оценка и управление на
обезпеченията;
3. Описание на основните видове обезпечения,
приемани от банката;
4. Основни видове гаранти и контрагенти по
кредитни деривати и тяхната кредитоспособност;
5. Информация за концентрацията на пазарен и
кредитен риск в рамките на извършеното редуци-
ране на кредитен риск;
6. За банка, която не използва собствени оцен-
ки  за параметъра LGD или конверсионните фак-
тори за определен клас експозиции—общият раз-
мер на експозицията (след прилагане на балансо-
во или задбалансово нетиране, ако е приложимо),
който е покрит—след прилагане на корекциите за
променливост—от финансово или друго приемли-
во обезпечение;
7. Отделно за всеки клас експозиции, общия
размер на експозицията (след прилагане на ба-
лансово или задбалансово нетиране, ако е прило-
жимо), който е покрит с гаранции или кредитни
деривати. За класа експозиции в капиталови ин-
струменти това се прилага за всеки от подходите
по чл. 66—68.
78136
Наредба за изменение и допълнение на Наредба
№ 17 от 2001 г. за установяване размера на вложе-
нията на банките по чл. 30 от Закона за банките
(обн.,  ДВ, бр. 19 от 2001 г.; изм. и доп., бр. 62 от 2005 г.)
§ 1. Наименованието на наредбата се изменя
така:
“Наредба № 17 за установяване размера на вло-
женията на банките по чл. 47 от Закона за кредит-
ните институции”.
§ 2. В чл. 1 ал. 1 се изменя така:
“(1) С тази наредба се определят обхватът, ре-
дът за установяване и отчитане на вложенията на
банките по чл. 47 от Закона за кредитните инсти-
туции спрямо собствения им капитал (капиталова
база), както и мерките за отстраняване на допус-
натите нарушения.”
§ 3. В чл. 2 се правят следните изменения:
1. Алинея 1 се изменя така:
“(1) Вложения по смисъла на чл. 47, ал. 1 от За-
кона за кредитните институции са вложенията във:
1. недвижими имоти и други дълготрайни ма-
териални активи;
2. акции и/или дялове в дружества, които не са
банки, инвестиционни посредници или застрахо-
ватели, освен акциите и/или дяловете, с които е
намален собственият капитал (капиталова база)
на банката, съгласно чл. 6, ал. 1 от Наредба № 8 на
БНБ за капиталовата адекватност на кредитните
институции.”
2. Алинеи 3 и 4 се заличават.
§ 4. Член 3 се изменя така:
“Чл. 3. (1) Банките съставят и представят в Бъл-
гарската народна банка до 15-о число на месеца,
следващ отчетното тримесечие, отчет за устано-
вяване размера на вложенията на банките по чл. 47
от Закона за кредитните институции по образец,
утвърден от подуправителя на БНБ, ръководещ
управление “Банков надзор”.
(2) Банките съставят и представят в Българ-
ската народна банка и годишен отчет за установя-
ване размера на вложенията на банките по чл. 47
от Закона за кредитните институции като нераз-
делна част от годишния си отчет.”
§ 5. Член 4 се изменя така:
“Чл. 4. Всяка банка, която има за дъщерни дру-
жества други банки и/или небанкови финансови
институции, съставя и консолидиран отчет за ус-
тановяване размера на вложенията на банките по
чл. 47 от Закона за кредитните институции за бан-
кова група по образец, утвърден от подуправителя
на БНБ, ръководещ управление “Банков надзор”.”
§ 6. Член 7 се изменя така:
“Чл. 7. (1) Органите за банков надзор при Бъл-
гарската народна банка извършват проверка за вер-
ността на съставяне на отчетите по чл. 47, вклю-
чително и чрез проверки на място и сравняване на
данните от отчета с тези по счетоводната и опера-
тивната отчетност на банките.
(2) Регистрираните одитори по чл. 76, ал. 1 от
Закона за кредитните институции извършват про-
верка и дават заключение за съответствието на
изготвяния от банката отчет по чл. 47 с изисква-
нията на Закона за кредитните институции, Зако-
на за счетоводство и на тази наредба.”
§ 7. Член 8 се изменя така:
“Чл. 8. При допуснати нарушения на тази на-
редба подуправителят, ръководещ управление
“Банков надзор”, налага предвидените в чл. 103,
ал. 1 и чл. 152 от Закона за кредитните институции
принудителни административни надзорни мерки
и санкции.”
§ 8. В § 1 се правят следните изменения:
1. Точка 1 се изменя така:
“1. “Собствен капитал (капиталова база)” е
капиталът по смисъла на Наредба № 8 за капита-
ловата адекватност на кредитните институции.”
2. Точка 2 се изменя така:
“2. “Дълготрайни материални активи” са акти-
вите по смисъла на МСС 16 “Имоти, машини и
съоръжения.”
Заключителна разпоредба
§ 9. Тази наредба се издава на основание § 13 от
Закона за кредитните институции, приета е с Ре-
шение № 151 от 30 ноември 2006 г. на управител-
ния съвет на Българската народна банка и влиза в
сила от деня на влизане в сила на Закона за кредит-
ните институции.
Управител: Ив. Искров
78144